Kinnisvaraafäärid laululava ümber algasid juba siis, kui ma ametisse tulin. Siis olid kuulsad Jüri Oti korterispekulatsioonid. Laululava väravas oleva uhke renoveeritud maja asemel olid siis põlenud keldrivaremed. See aga ei seganud andmast sinna töö- ja eluruume kahele inimesele kahele korrusele õhust majja. Hiljem kanti need tööeluruumide hulgast maha, privatiseeriti ja erastati sinna juurde maa. Käidi veel  mullegi altkäemaksu pakkumas, et maad lisaks saada. Sellist käitumist mina andestada ei suuda. Seda enam, et Jüri Ott oli sel ajal veel lauluväljaku nõukogus ja tema kohus oli selle eest hea seista.